1685.

Godina **1685** (**[[rimski brojevi|MDCLXXXV]]**) bila je redovna godina koja počinje u ponedjeljak po gregorijanskom kalendaru odn. redovna godina koja počinje u četvrtak po 10 dana zaostajućem julijanskom kalendaru.
__NOTOC__

## Događaji
### Januar/Siječanj &ndash; Mart/Ožujak
* 17. 1. - Jermenin Johannes Theodat (Ovanes Astvacatur) dobio od cara monopol na prodaju kafe, nakon čega otvara prvu bečku kafanu.
* veljača - Skadarski paša neuspešno napao Paštroviće kako bi prodro u mletačku Boku.
* 6. 2. - James II od Engleske i Irske odn. James VII od Škotske nasleđuje svog brata Charlesa (do 1688) - poslednji katolički vladar tih zemalja.
* 18. 2. - Francuska kolonizacija Teksasa: pripadnici De La Sallove ekspedicije osnivaju Fort Saint Louis.
* zima - Iz Bosne i Like prešlo više od 3.000 porodica u srednju i sjevernu Dalmaciju. Npr. Stojan Janković koji je ove godine nekoliko puta upadao u Liku, doveo 900 duša iz Lapca u Kožulovo polje.
* mart - U Francuskoj donešen *[[Code noir]]* koji reguliše ropstvo u njenim kolonijama.

### April/Travanj &ndash; Jun/Lipanj
* 18. 4. - Karl, landgrof Hessen-Kassela, izdao Koncesiju slobode za verske izbeglice iz Francuske.
* 11. 5. - *[[The Killing Time]]*: u Škotskoj pogubljeno petoro kovenantera jer nisu želeli priznati Džejmsa za poglavara crkve (mlada Margaret Wilson postaje poznata).
* 17. 5. - Bitka na Vrtijeljci kod Cetinja, poginuo Bajo Pivljanin (poslali mu glavu u Stambol). Skadarski Sulejman-paša Bušatlija zatim zapalio Cetinje i privremeno prinudio Crnogorce na pokornost.
* 19. 5. - Danska plemkinja Leonora Christina Ulfeldt puštena iz zatvora nakon 22 godine
* jun - Turci neuspešno napadaju Zadvarje (prema narodnoj pesmi koju je zabeležio Kačić-Miošić, datum je 15. jul).
* 29. 6. - Osnovana Berlinska berza.
* sredina godine - Kretanja Srba sa turske teritorije, npr. 180 porodica sa 1.459 članova iz Perušića, Bunića i drugde u Lici smeštene kod Otočca.

### Jul/Srpanj &ndash; Septembar/Rujan
* jun/jul - Ćingovska vojska zauzela i spalila rusko naselje Albazino na Amuru. Oko 45 kozaka se priključuje Mandžurcima i naseljava u Pekingu (→ Albazinci).
* jun - jul - Monmouthova pobuna: vanbračni sin pokojnog kralja se iskrcao u Engleskoj i proglasio za vladara - ubrzo poražen i pogubljen.
* 7. 7. - Počinje austrijska Opsada Eršekujvara (Nove Zamki).

* 11. 8. - Bitka kod Eperješa (Prešova): Habsburške snage porazile Imru Tekelija.
* 12. 8. - Morejski rat u Grčkoj: Mlečani zauzeli Koroni nakon 49 dana opsade; takođe osvajaju Vitylo i Passavu na obe strane poluostrva Mani i Kalamatu u vrhu Mesenskog zaliva (Morosinijeva vojska broji 8.200 vojnika od čega 1.000 Slovena).
* 16. 8. - Veliki turski rat: Bitka kod Ostrogona je pobeda carske vojske nad turskom opsadom i kraj nada za Turke u opkoljenim gradovima - **Nove Zamki** padaju 19. 8., zatim **[[Prešov]]** (11. 9.) i **[[Tokaj]]** (29. 9.).
* 25. 8. - U Engleskoj počinju *[[Bloody Assizes]]* ("Krvave porote"), preko 1.000 Monmouthovih pristalica osuđeno na smrt ili progonstvo.

### Oktobar/Listopad &ndash; Decembar/Prosinac
* 5. 10. - Arguin u Mauretaniji postaje kolonija Brandenburg-Pruske (do 1721).
* 18. 10. - Bitka kod Košica: pobeda carskih snaga, grad **[[Košice]]** pada sedmicu kasnije. Turci uhapsili Imru Tekelija u Velikom Varadinu i poslali ga u Carigrad.
* 22. 10. - Edikt iz Fontainebleaua ili Revokacija Nanteskog edikta: hugenoti u Francuskoj gube prava, stotine hiljada će napustiti zemlju.
* 31. 10. - Carske snage zauzele Sárospatak. (Nakon carskih uspeha u Gornjoj Ugarskoj, Turci napuštaju neke tvrđave, npr. definitivno odlaze iz Váca).
* 8. 11. (29. 10. po j.k.) - Potsdamski edikt: vladar Brandenburg-Pruske Friedrich Wilhelm poziva hugenote u svoju zemlju.
* novembar, sredinom - Carska vojska stiže do zamka Munkač (dan. Palanok u Ukrajini), koji će do 1688. braniti Jelena Zrinska.
* 18. 11. - Za velikog vezira dolazi Bošnjak Sari Sulejman-paša (do 1687).

### Kroz godinu
* Morejski rat. Slavonija: general Leslie zauzeo Donji Miholjac te spalio jedan dio osiječkog mosta. Una: ban Nikola Erdödy zauzeo Dubicu i Kraljevu Veliku. Lika: karlovački general Herberstein provalio u Liku do Gospića i Bilaja i poharao ih (ove akcije pomažu ustanici, fra Luka Ibrišimović Požežanin odn. pop Marko Mesić Brinjanin).
* Hrvatski sabor utemeljio Bansku (Kraljevsku) konferenciju (pogovor) - tijelo od šest članova pod banovim predsjedništvom kada se sabor ne može sastati. Sabor od ove godine drži punomoćnika (*agens aulicus*) u Beču, stalnog zastupnika na dvoru.
* Visarion Borilović Bajica novi crnogorski mitropolit.
*  - Sukob sarajevske pravoslavne opštine i mitropolita Atanasija, Sarajlijama oduzeti sveštenici.
* Melentije Tipaldi novi pravoslavni arhiepiskop u Dalmaciji (do 1713).
* Od ove godine Dubrovčani ne plaćaju godišnji harač Osmanlijama, već ih snabdevaju informacijama.
* U Beču osnovana prva vatrogasna brigada na svetu.
* Engleski pirat Adam Baldridge, bežeći sa Jamajke, nastanio se na madagaskarskom ostrvu Nosi Boraha.
* Ansbaški vuk: ljudožderski vuk ubio nekoliko ljudi u Kneževini Ansbach.
* zima 1685/86 - Luj XIV se tajno oženio sa Madame de Maintenon.

## Rođenja

* 23. 2. - Georg Friedrich Händel, kompozitor († 1759)
* 12. 3. - George Berkeley, filozof († 1753)
* 21. 3. - Johann Sebastian Bach, kompozitor, orguljaš († 1750)
* 18. 8. - Brook Taylor, matematičar († 1731)
* 1. 10. - Karlo VI, sveti rimski car († 1740)
* 26. 10. - Domenico Scarlatti, kompozitor († 1757)
* 8. 12. - Johann Maria Farina, pronalazač kolonjske vode († 1766)

## Smrti

* 23. 1. - Pavao Zorčić, grkokatolički episkop (* ca. 1620)
* 6. 2. - Charles II, kralj Engleske, Irske i Škotske (* 1630)
* 22. 3. - Go-Sai, bivši japanski car (* 1638)
* 17. 5. - Bajo Pivljanin (Nikolić), crnogorski junak
* 15. 7 - James Scott, 1st Duke of Monmouth, vanbračni sin Charlesa II, pretendent (* 1649)
* 24. 7. - Ivan Ančić, bogoslovski pisac (* 1624)
* decembar - Kara Ibrahim-paša, smenjeni veliki vezir
* 25. 12. - Jacob Spon, arheolog, putopisac (* 1647)
* ? - Ruvim II Boljević, crnogorski mitropolit
* ? - Gerasim Vlak, pravoslavni dalmatinski arhiepiskop

## Reference

;Literatura
* Ferdo Šišić. *[http://hr.wikisource.org/wiki/Hrvatska_povijest._Drugi_dio_%28%C5%A0i%C5%A1i%C4%87%29/Poglavlje_V. Hrvatska povijest. Drugi dio /Poglavlje V.]*. (hr Wikizvor)
* Gábor Ágoston; Bruce Alan Masters. *[http://books.google.com/books?id=QjzYdCxumFcC Encyclopedia of the Ottoman Empire]*. Infobase Publishing; 1 January 2009. .
* Kenneth Meyer Setton. *[http://books.google.com/books?id=XN51y209fR8C Venice, Austria, and the Turks in the Seventeenth Century]*. American Philosophical Society; 1991. .
* *Historija naroda Jugoslavije II*, Školska knjiga Zagreb, 1959
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993,